CONSILIUL MUNICIPAL ORHEI PROIECT

DECIZIE

 Nr\_\_\_\_\_\_\_\_\_\_\_\_\_\_\_\_\_\_\_ din\_\_\_\_\_\_\_\_\_\_\_\_\_\_\_2019

Cu privire la primirea în proprietate

Publică

 Avînd în vedere Decizia Consiliului municipal Orhei nr. 7.15 din 11.08.2017 ”Cu privire la aprobarea inițierii Proiectului social ”Construcția locuințelor și asigurarea categoriilor social/economic vulnerabile ale populației din municipiul Orhei cu spațiu locativ”, Decizia Consiliului municipal Orhei nr. 9.8 din 22.09.2017“Despre aprobarea Regulamentului cu privire la modul și condițiile de desfășurare a proiectului social ”Construcția locuințelor și asigurarea categoriilor social/economic vulnerabile ale populației din mun. Orhei cu spațiu locativ”, cu modificările și completările ulterioare, în temeiul Legii nr. 523-XIV din 16.07.1999 ”Cu privire la proprietatea publică a unităților administrativ-teritoriale”, art. 9 alin.(1), (2) lit.a) și lit.n) din Legea nr. 121-XVI din 04.05.2007 ”Privind administrarea și deetatizarea proprietății publice”, art. 1 și art.3 din Legea nr. 1420-XV din 31.10.2002 cu privire la filantropie și sponsorizare, în temeiul ar. 14 (2) lit.b), art. 19(4) și art. 74(6) din Legea nr. 436-XVI din 28.12.2016 ”Privind administrația publică locală”, examinînd nota informativă prezentată,

CONSILIUL MUNICIPAL ORHEI DECIDE:

1. Se acceptă primirea în proprietate publică din domeniul privat a Unității Administrativ-Teritoriale a municipiului Orhei, obiectul construit *”Bloc locativ”* cu opt apartamente cu suprafața la sol 296,0 m.p., pe terenul situat în municipiul Orhei, str. Iakir, 61, cod cadastral 6401106.245, în valoare de 2 734 993, 56 lei(două milioane șapte sute treizeci și patru mii nouă sute nouăzeci și trei lei și cinzeci și șase bani ) - cheltuieli efectuate din contul A.O. ”Pentru Orhei”, primite cu titlu gratuit.
2. Autoritatea executivă a Consiliului municipal Orhei va lua în evidența contabilă construcția menționată în baza documentelor justificative și de evidență contabilă privind transmiterea lucrărilor menționate, prezentate de către A.O. ”Pentru Orhei”.
3. Controlul executării prevederilor prezentei decizii revine viceprimarilor de ramură a municipiului Orhei, conform domeniilor de competență.
4. Prezenta decizie intră în vigoare la data includerii acesteia în Registrul de stat al actelor locale, va fi comunicată părților vizate în modul stabilit și poate fi atacată în judecătoria Orhei în termen de 30 zile de la data comunicării.

Primar interimar al mun. Orhei Diana MEMEȚ

Viceprimar al mun. Orhei Marina CRAVCENCO

Secretar al consiliului mun. Orhei Ala BURACOVSCHI

Contabil-șef Tatiana SANTONI

Arhitector - șef Marian BEIU

Specialist Mihail BĂTRÎNCEA

Coautor Valentin MUNTEAN

 **Autor:** Ludmila Ungureanu

tel.0235-227-67, email: primaria@orhei.md

**Nota informativă**

la proiectul deciziei ”Cu privire la primirea în proprietate publică”

a obiectului construit ”Bloc locativ” cu opt apartamente

Conform Deciziei Consiliului municipal Orhei nr. 7.15 din 11.08.2017 ”Cu privire la aprobarea inițierii Proiectului social ”Construcția locuințelor și asigurarea categoriilor social/economic vulnerabile ale populației din municipiul Orhei cu spațiu locativ” cu modificările și completările ulterioare s-a decis aprobarea inițierii procesului de desfășurare a Proiectului social *”Construcția locuințelor și asigurarea categoriilor social/economic vulnerabile ale populației din municipiul Orhei cu spațiu locativ”,* pe terenul înregistrat cu nr.cadastral 6401106245, suprafața de 0,9856 ha din str. Iakir, 61 și suportul financiar acordat cu titlu gratuit de către A.O. ”Pentru Orhei”, în vederea edificării construcțiilor în cadrului Proiectului.

De asemenea, s-a acceptat executarea lucrărilor de proiectare și construcție în cadrul Proiectului, de către agentul economic contractat de A.O. ”Pentru Orhei” în numele său și beneficiul Primăriei mun. Orhei.

Așadar, A.O. ”Pentru Orhei” solicită transmietrea, cu titlu gratuit, a lucrărilor pentru edificarea construcției din mun. Orhei, strada Iakir, 61 și anume al doilea *”Bloc locativ”* cu opt apartamente, suprafața la sol 296,0 m.p., în valoare de 2 734 993,56 lei.

Autoritatea executivă a Consiliului municipal Orhei a examinat și consideră oportună primirea în proprietate publică locală a obiectului construit cu suportul financiar acordat cu titlu gratuit, de A.O. ”Pentru Orhei”, dat fiind faptul că potrivit Regulamentului cu privire la modul și condițiile de desfășurare a Proiectului social ” *Construcția locuințelor și asigurarea categoriilor social/economic vulnerabile ale populației din municipiul Orhei cu spațiu locativ”*

aprobat în baza Deciziei nr. 9.8 din 22.09.2017, cu modificările și completările ulterioare locuințele urmează a fi repartizate.

Specialist,

Ludmila Ungureanu